รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่  ๑๑ / ๒๕๕๘ 
วันอาทิตย์ที่ ๒๕ ตุลาคม พ.ศ. ๒๕๕๘  เวลา ๐๙.๑๐ น.๕
ณ ห้องโสตทัศนศึกษาโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม
         ๗๙       คน
ผู้มาประชุม
         ๗๐       คน
ผู้ไม่มาประชุม
           ๙       คน 
ได้แก่





๑. นายสมชาย

กัลยาณธรรม
ไปราชการ




๒. นางสาวชาตินี

ศิริพงษ์ไทย
ไปราชการ



๓. นายอามร  

โสภานุสนธิ์
ลาศึกษาต่อ



๔. นางวราภรณ์

จารุเมธีชน
ลาศึกษาต่อ



๕. นางสาวชัชญาภา
วงศ์กองแก้ว
ลาศึกษาต่อ



๖. นายสราวุฒิ

ทองที

ลาศึกษาต่อ



๗. นางสาววรรณวิมล
ปราจันทร์
ลาศึกษาต่อ



๘. นางสาวภัชชานันท์
ศรีนวล

ลาศึกษาต่อ



๙. นางสาวโชติรส
แห้วเพ็ชร
ลาศึกษาต่อ

ระเบียบวาระที่ ๑  เรื่องที่ประธานแจ้งให้ทราบ


๑.๑ การประชุมรับทราบนโยบายรัฐมนตรีว่าการกระทรวงศึกษาธิการ พลเอกดาว์พงษ์  รัตนสุวรรณ 
เมื่อวันที่ ๑๔ ตุลาคม ๒๕๕๘ ณ โรงเรียนเฉลิมพระเกียรติสมเด็จพระศรีนครินทร์กำแพงเพชร  สพม.๔๑ แจ้งให้ผู้อำนวยการโรงเรียน รองผู้อำนวยการฝ่ายบริหารงานวิชาการและหัวหน้างานวิชาการ เข้ารับทราบนโยบายจากพลเอกดาว์พงษ์  
รัตนสุวรรณ  เรื่องการลดเวลาเรียน เพิ่มเวลารู้ ในจังหวัดกำแพงเพชรมีโรงเรียนนำร่องมากกว่า ๒๐ แห่ง โรงเรียนที่ไม่ได้สมัครเข้าร่วมโครงการให้จัดทำการลดเวลาเรียนเพิ่มเวลารู้คู่ขนานไปด้วย และการเพิ่มเวลารู้ควรจัดให้มีกิจกรรม
ที่หลากหลาย โดยเน้นกิจกรรมที่ใช้ทักษะสมองในการคิดวิเคราะห์ ทักษะหัวใจในการสร้างทัศนคติที่ดี ทักษะในการใช้มือปฏิบัติ และทักษะด้านสุขภาพเพื่อให้เป็นรูปแบบการศึกษาที่สมบูรณ์


๑.๒ การจัดทำแผนพัฒนาระยะกลาง ๔ ปี (พ.ศ.๒๕๕๙-๒๕๖๒)  จากการที่โรงเรียนคลองลานวิทยาได้ให้บุคลากรร่วมกันวิเคราะห์องค์กร เมื่อวันที่ ๖ ตุลาคม ๒๕๕๘ พบว่า โรงเรียนขาดเทคโนโลยี และได้จัดทำแผนพัฒนาระยะกลาง ๔ ปี เมื่อวันที่ ๘-๙ ตุลาคม ๒๕๕๘  โดยได้ปรับเปลี่ยนเอกลักษณ์ของโรงเรียน อัตลักษณ์ของโรงเรียน วิสัยทัศน์ 
พันธกิจ เป้าประสงค์ และกลยุทธ์ของโรงเรียน ดังเอกสารแนบท้าย

๑.๓ ขอขอบคุณผู้ดูแลโรงเรียนและเข้าร่วมกิจกรรมต่างๆ ในช่วงปิดภาคเรียน



- ครูเวรที่มาอยู่เวร



- นายสมชาย  กัลยาณธรรม  ที่นำนักเรียนมาฝึกซ้อมกีฬาวอลเลย์บอลชายหาด 



- นายวินัย  สีกิ และทีมงานที่ดูแลการรื้อและทำความสะอาดพื้นสนามฟุตซอล



- นายสมชาย  วุฒิพันธุ์  จัดทำพวงมาลาเพื่อเข้าร่วมพิธีวันปิยมหาราช ณ ที่ว่าการอำเภอ
คลองลาน



- นางวันเพ็ญ  ศรเลี่ยมทอง  ร่วมต้อนรับสมาชิกเครือข่ายของโรงเรียนจากจังหวัดนครสวรรค์ จังหวัดอุทัยธานีและจังหวัดพิจิตร เมื่อวันที่ ๑๗ ตุลาคม ๒๕๕๘ ณ อุทยานแห่งชาติคลองลาน



- บุคลากรที่จัดสถานที่ให้กับสถานีตำรวจภูธรคลองลาน เนื่องในวันตำรวจแห่งชาติ ๑๓ ตุลาคม




- นางประทวน  มาดี และทีมงานที่จัดทำ MOE AWARDS ประเภทสถานศึกษาส่งเข้ารับการคัดเลือก


๑.๔ มาตรการแก้ปัญหาหนี้สินครูและบุคลากรทางการศึกษา  สพม.๔๑ แจ้งให้สถานศึกษาประชาสัมพันธ์มาตรการแก้ปัญหาหนี้สินครูและบุคลากรทางการศึกษาที่ได้ปิดโครงการไปเมื่อวันที่ ๓๑ กรกฎาคม ๒๕๕๘ แต่สำนักงานปลัดกระทรวงศึกษาธิการ ได้ขยายเวลาในการยื่นคำขอลงทะเบียนมาตรการแก้ปัญหาหนี้สินครูและบุคลากรทางการศึกษา  ภายในวันที่ ๓๑ ตุลาคม ๒๕๕๘ โดยลงทะเบียนและรวบรวมเอกสารส่ง สพม.๔๑ ภายในวันที่ ๒๗ ตุลาคม ๒๕๕๘ 

๑.๕ การกำชับไม่ให้นักเรียนเล่นดอกไม้เพลิง พลุ และประทัด  สพม.๔๑ ขอให้โรงเรียนเฝ้าระวังและ
ป้องกันไม่ให้นักเรียนเล่นดอกไม้เพลิง พลุและประทัด  และให้ประสานผู้เกี่ยวข้อง เช่น ผู้ปกครองนักเรียน กรรมการสถานศึกษา ชุมชน และเจ้าหน้าที่ตำรวจ สอดส่องดูแลรวมทั้งควบคุมร้านจำหน่ายสินค้าเหล่านี้ด้วย
๑.๖ การป้องกันโรคที่จะเกิดในฤดูหนาว  สพม.๔๑ ขอให้สถานศึกษาเตรียมความพร้อมในการป้องกันโรค
ที่จะเกิดในฤดูหนาวและให้ความรู้กับนักเรียนโดยการอบรมหน้าเสาธงในโรคต่อไปนี้ โรคไข้หวัด โรคไข้หวัดใหญ่  โรคหลอดลมอักเสบ โรคปอดบวมหรือปอดอักเสบ โรคหัด โรคหัดเยอรมัน โรคอีสุกอีใส โรคอุจจาระร่วง และโรคตาแดงหรือเยื่อบุตาอักเสบ 
ระเบียบวาระที่ ๒  รับรองรายงานการประชุมครั้งที่  ๑๐/๒๕๕๘

รับรอง
ระเบียบวาระที่ ๓  เรื่องสืบเนื่องจากการประชุมครั้งที่แล้ว

ไม่มี
ระเบียบวาระที่ ๔  เรื่องเสนอเพื่อพิจารณา


๔.๑ การเตรียมการก่อนเปิดภาคเรียน  ให้ผู้เกี่ยวข้องดำเนินการในส่วนที่รับผิดชอบให้เรียบร้อย 


       กิจกรรมหน้าเสาธงมอบหมายให้กลุ่มบริหารวิชาการและกลุ่มงานกิจการนักเรียน เข้าพบและชี้แจงนักเรียนในรายละเอียดต่างๆ


       ชั่วโมงที่ ๑ ให้นักเรียนพบครูที่ปรึกษา เพื่อจัดห้องเรียนและจดตารางเรียน


       ชั่วโมงที่ ๒ ให้ครูผู้สอนเข้าสอนตามปกติ
ระเบียบวาระที่  ๕  เรื่องจากกลุ่มบริหารงาน

๕.๑ งานที่เกี่ยวข้องกับกลุ่มบริหารวิชาการ

       ๕.๑.๑ งานวัดผลยังไม่ได้ประกาศผลการเรียนของภาคเรียนที่ ๑/๒๕๕๘ เนื่องจากครูผู้สอนให้นักเรียนติด ๐ เกินข้อตกลงที่ทำไว้กับทางโรงเรียนที่กำหนดไว้ต้องไม่เกิน ๑๐%  โดยมีครูผู้สอนที่ให้นักเรียนติด ๐ เกิน ๑๐% จำนวน ๙ คน ใน ๑๑ รายวิชา  ซึ่งครูผู้สอนได้ทำบันทึกข้อความชี้แจงต่อผู้อำนวยการฯแล้ว หากผู้อำนวยการฯ ไม่อนุมัติครูผู้สอนจะต้องไปปรับแก้ผลการเรียนของนักเรียนใหม่  ถ้าผู้อำนวยการฯ อนุมัติตามที่ครูผู้สอนชี้แจงงานวัดผลจะประกาศผลการเรียนทันที

       ๕.๑.๒ แจกตารางสอนและตารางเรียนของนักเรียนในที่ปรึกษาให้กับคณะครูแล้ว

       ๕.๑.๓ การจัดตารางสอนทำไว้เพื่อให้สอดรับกับการลดเวลาเรียนเพิ่มเวลารู้

       ๕.๑.๔ สพฐ. จะมาประเมินความพร้อมในการเปิดสอนห้องเรียน MEP ด้านหลักสูตร แผนการบริหารจัดการ ความพร้อมของห้องเรียน แผนการจัดการเรียนรู้รายชั่วโมง ครูผู้สอนตรงตามวุฒิหรือไม่ เป็นต้น ในวันที่ ๒๓ พฤศจิกายน ๒๕๕๘


       ๕.๑.๕ ในภาคเรียนที่ ๒/๒๕๕๘ ขอให้คณะครูส่งกำหนดการสอนระยะยาว ภายในวันที่ ๓๐ ตุลาคม ๒๕๕๘  โดยจะต้องมีบันทึกขออนุญาตจัดการเรียนการสอน และจะต้องให้ผู้อำนวยการฯ อนุญาตก่อน ส่วนแผนการจัดการเรียน
การเรียนรู้รายชั่วโมงให้ส่งในสัปดาห์ที่ ๒ ของภาคเรียน และขอให้ดูกำหนดส่งครั้งต่อไปในปฏิทินวิชาการด้วย

       ๕.๑.๖ คำสั่งมอบหมายปฏิบัติหน้าที่สอน ภาคเรียนที่ ๒/๒๕๕๘ 
จะปริ้นท์ให้หัวหน้ากลุ่มสาระฯ เท่านั้น บุคลากรคนใดมีความประสงค์ที่จะดูให้ดูได้จากเว็บไซต์โรงเรียน

       ๕.๑.๗ โครงงาน จะอยู่ในปฏิทินวิชาการ

       ๕.๑.๘ นักเรียนที่เรียนซ้ำ สัปดาห์หน้าจะตรวจสอบว่ามีนักเรียนคนใดบ้างแล้วจะแจ้งให้ครูผู้สอนทราบ

๕.๒ เรื่องที่เกี่ยวกับกลุ่มบริหารทั่วไป
       ๕.๒.๑ การส่งหนังสือไป สพม. ๔๑  ขอให้ฝ่าย/งานที่จะส่งหนังสือราชการไป สพม.๔๑ ส่งไฟล์เอกสารที่นางสาวปาณิสรา  ไชยทองเครือ ด้วยเพื่อลงทะเบียนในระบบการับส่งหนังสือของ สพม.๔๑
       ๕.๒.๒ การซ่อมแซมอาคารสถานที่ บนอาคารเรียนได้ดำเนินการให้แล้วแต่ฝ้าเพดานในหลายๆห้องยังไม่ได้ดำเนินการให้เพราะช่างชี้แจงว่าต้องเปลี่ยนหลังคาที่รั่วก่อนมิเช่นนั้นน้ำก็จะหยดลงมาเหมือนเดิม จะดำเนินการให้ในวันเสาร์อาทิตย์หน้า
       

๕.๒.๓ ต้นไม้ที่โค่น มีผู้มาประมูลไม้จำนวน ๒ ราย รอนำเรื่องเข้าที่ประชุมคณะกรรมการตรวจสอบไม้ก่อน

๕.๓ เรื่องที่เกี่ยวกับกลุ่มบริหารงบประมาณ/บุคคล

      ๕.๓.๑ ขอให้ครูที่ปรึกษาที่ยังไม่ส่งรายชื่อนักเรียนที่จะได้รับทุนปัจจัยพื้นฐานของภาคเรียนที่ ๒/๒๕๕๘ ส่งรายชื่อนักเรียน ในวันที่ ๒๖ ตุลาคม ๒๕๕๘ ที่นางสาวพัทธมน  ภิงคารวัฒน์

      ๕.๓.๒ จะออกคำสั่งแต่งตั้งคณะกรรมการตรวจสอบพัสดุประจำปี ๒๕๕๘ ขอให้ตรวจอย่างเคร่งครัดหากพบว่าว่าชำรุดให้บันทึกด้วยเพื่อจะได้จำหน่าย

      ๕.๓.๓ ขอเชิญคณะกรรมการคัดสรรครูอัตราจ้างประชุมพร้อมกันในวันที่ ๒๖ ตุลาคม ๒๕๕๘ เวลา ๐๘.๓๐ น.

      ๕.๓.๔ การเลื่อนขั้นเงินเดือนจะแจ้งไว้ที่เคาน์เตอร์ห้องธุรการ

      ๕.๓.๕ จะเชิญหัวหน้ามาตรฐานและงานแผนงานประชุมเพื่อทำแผนในแต่ละปี

      ๕.๓.๖ เงินบริจาคสร้างโรงอาหารจะเก็บหลังจากที่ประชุมผู้ปกครองแล้ว

      ๕.๓.๗ ขอให้บุคลากรตรวจสอบใบประกอบวิชาชีพครูด้วยว่าใกล้จะหมดอายุหรือยังเพราะต้องขอต่อใบประกอบวิชาชีพครูก่อนหมดอายุ ๑๘๐ วัน

      ๕.๓.๘ โรงเรียนได้งบประมาณ ดังนี้




ซ่อมแซม ๒๐๐,๐๐๐ บาท จะนำไปปูกระเบื้อง




งบ ๕๐๐,๐๐๐ บาท จะนำไปทำพื้นหินขัด ณ โดมอเนกประสงค์ แต่ยังไม่ได้รับการจัดสรรงบประมาณ




งบจาก อบจ.กพ. ๑.๙ ล้านบาท นำไปทำห้องเรียนวิทยาศาสตร์

      ๕.๓.๙ ร้านเสื้อที่สุโขทัย จะนำเสื้อมาให้ในสัปดาห์นี้ขอให้ครูผู้หญิงจ่ายเงินเพิ่มอีกคนละ ๑๐๐ บาท 
ที่นางสาวสรัญญา  โกสุมา
๕.๔ เรื่องที่เกี่ยวกับกลุ่มงานกิจการนักเรียน
       ๕.๔.๑  กลุ่มงานกิจการนักเรียน
- จะออกคำสั่งเกี่ยวกับการปฏิบัติงานใหม่เพื่อให้มีความชัดเจนมากขึ้น และได้ปรับให้งานส่งเสริม
ประชาธิปไตยยุบรวมกับงานกิจกรรมคณะสีแล้วตั้งเป็นงานส่งเสริมประชาธิปไตยและคณะสี  และจะแจกคำสั่งให้กับบุคลากรในสัปดาห์แรก


- วันที่ ๒๗ ตุลาคม ๒๕๕๘ จะตรวจการแต่งกายของนักเรียน


- บัตรออกนอกสถานศึกษาของนักเรียน ในภาคเรียนที่ ๒/๒๕๕๘ จะมีการจัดทำใหม่เพื่อมิให้ขาดชำรุดง่าย


- ในภาคเรียนที่ ๒/๒๕๕๘ จะให้งานสภานักเรียนและงานคณะสีทำงานร่วมกัน และจะพานักเรียนไปศึกษาดูงานที่โรงเรียนกำแพงเพชรพิทยาคม เพื่อนำมาปรับใช้


- โรงเรียนได้ดำเนินการทำห้องนอนเวร/ห้องประชุมผู้ปกครองจิตอาสา/สำนักงานปกครองบริเวณหลังป้ายโรงเรียนติดกับห้องสมุดโรงเรียน ระยะเวลาในการดำเนินงาน ๔๕ วัน งบประมาณจำนวน ๒๐๐,๐๐๐ บาท
ระเบียบวาระที่  ๖  เรื่องอื่น ๆ
ผอ.สมชาย  อังสุโชติเมธี

ขอแสดงความยินดีกับนางสาวกวินตรา  นิลสนธิ  ที่สอบบรรจุครูผู้ช่วยวิชาเอกสังคมศึกษาได้ขึ้นบัญชีของ สพม.๔๒
ขอแสดงความยินดีกับนายอมรเทพ  มั่นคง ที่เข้ารับพระทานปริญญาบัตร เมื่อวันที่ ๒๒ ตุลาคม ๒๕๕๘ 
ณ มหาวิทยาลัยราชภัฏเชียงใหม่  อำเภอแม่ริม  จังหวัดเชียงใหม่

โรงเรียนคลองลานวิทยาได้งบกระตุ้นเศรษฐกิจจำนวน ๒๐๐,๐๐๐ บาท จะนำมาทำพื้นโดมอเนกประสงค์

โรงเรียนได้ห้องน้ำชายแบบ ๔ที่/๔๙ จำนวน ๑ หลัง งบประมาณ ๔๘๓,๗๐๐ บาท

ปรับปรุงห้องน้ำชายงบประมาณ ๔๕,๐๐๐ บาท ขณะนี้กำลังดำเนินการ และปรับปรุงห้องน้ำหญิงงบประมาณ ๔๕,๐๐๐ บาท  ขณะนี้ยังไม่ได้ดำเนินการ


นายวรวิทย์  ภูวดล  ขอปรับภูมิทัศน์หน้าห้องน้ำนักเรียนชาย


มอบหมายนายวินัย  สีกิ  ล้อมเขตบริเวณก่อสร้างห้องประชุมผู้ปกครองจิตอาสาด้วย เพื่อป้องกันมิให้เกิดอันตรายแก่นักเรียน

ต้นไม้หลังโรงฝึกงานศิลปะโค่นลงมา ๒ ต้น ได้แต่งตั้งคณะกรรมการตรวจสอบไม้ และมีผู้มาประมูลไม้แล้วจำนวน ๒ ราย 

การเข้าพักในบ้านพักครูให้ทำบันทึกข้อความถึงผู้อำนวยการฯตามขั้นตอน เพื่อให้คณะกรรมการพิจารณาจัดสรร
ผู้เข้าพัก
นางสาวลำดวน  ไชยสอาด

ขอให้คณะครูสำเนาวุฒิบัตรลูกเสือให้นางสาวลำดวน  ไชยสอาด  เพื่อตั้งกลุ่มกองลูกเสือเนตรนารีสามัญรุ่นใหญ่
นางดาวัลย์  ภูวดล

งบประมาณปี ๒๕๕๙ ต้องรอการจัดสรรงบประมาณและต้องนำเสนอต่อคณะกรรมการสถานศึกษาให้อนุมัติก่อน ซึ่งน่าจะเริ่มใช้งบประมาณได้ตั้งแต่วันที่ ๒๓ พฤศจิกายน ๒๕๕๘ เป็นต้นไป

นางวันเพ็ญ  ศรเลี่ยมทอง

ครูคนใดที่นำถังน้ำดื่มจากห้องธุรการไปให้นำมาคืนที่ห้องธุรการด้วย เพราะจะให้แม่บ้านนำถังน้ำดื่มไปล้างทำความสะอาด

ขอให้ครูที่ปรึกษาตรวจสอบใบเสร็จการบริจาคเงินสร้างโรงอาหาร หากพบว่าไม่ถูกต้องขอให้แจ้งรองฯ กวีวัฒน์  เงินขาว หรือนางวันเพ็ญ  ศรเลี่ยมทอง

ต้นไม้ที่โค่นล้มควรนำมาทำโต๊ะรับประทานอาหารในหอประชุมไม่ควรนำไปให้ประมูล

นางสาวสรัญญา  โกสุมา

ชี้แจงความขัดแย้งกับเจ้าหน้าที่ตำรวจ เมื่อวันที่ ๑๔ ตุลาคม ๒๕๕๘  ดังนี้


สถานีตำรวจภูธรคลองลาน จะจัดงานวันตำรวจแห่งชาติ ๑๓ ตุลาคม จึงทำหนังสือมาถึงโรงเรียนขอให้บุคลากรจัดตกแต่งสถานที่ ในวันที่ ๑๐-๑๑ ตุลาคม ๒๕๕๘  โดยให้งบประมาณจำนวน ๑๒,๐๐๐ บาท แต่เนื่องจาก
วันดังกล่าวเป็นวันปิดภาคเรียนจึงไปจัดตกแต่งสถานที่ในวันที่ ๙ ตุลาคม ๒๕๕๘ เมื่อเสร็จงานแล้วจึงไปเก็บผ้าที่ตกแต่งสถานที่ ปรากฏว่า มีนายชัชชวรรษณ์  เพ็ชรแก้ว  ไปเก็บเพียงคนเดียว ตนจึงโทรศัพท์ไปยังเจ้าหน้าที่ตำรวจขอให้จัดตำรวจช่วยนายชัชชวรรษณ์  เพ็ชรแก้ว  เก็บผ้าด้วยซึ่งมีบางจุดจับผ้าไว้ในที่สูง แต่เจ้าหน้าที่ตำรวจแจ้งว่าตำรวจจ้างให้จัดตกแต่งสถานที่ไปแล้วก็ให้เก็บเอง ตนจึงแจ้งว่าที่มาจับผ้าให้เพราะมีจิตอาสาไม่ได้มาเพราะเขาจ้างให้มา แต่กลับมีข่าวออกมาว่าครูโรงเรียนคลองลานวิทยาเรียกรับเงินในการจัดตกแต่งสถานที่ดังกล่าวซึ่งไม่เป็นความจริง 
ปิดประชุมเวลา ๑๑.๒๕ น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

